Page:Watty & Meg, or, The wife reformed (2).pdf/3



Keen the frotsy winds were blawin’,
 * Deep the sna’ had wreath’d the ploughs,

Watty weary’t a’ day sawin’,
 * Daunert down to Mungo Blew’s.

Dryster Jock was sitting, crakey,
 * Wi’ Pate Tamson o’ the hill,

Come awa’, quo’ Johnny, Watty,
 * Haith we’se ha’ anither jill.

Watty, glad to see Jock Jabos,
 * And sae mony neibours roun’

Kicket frae his shoon the sna ba’s,
 * Syne ayont the fire sat down.

Owre a board, wi’ bonnocks heapet,
 * Cheese an’ stowps and glasses stood;